laion/Wikipedia-Exotic huggingface dataset:
יחסי סודאן–שווייץ

יחסי סודאן–שווייץ הם היחסים הדיפלומטיים הרשמיים שבין הרפובליקה של סודאן לבין הקונפדרציה השווייצרית. בין הרפובליקה של סודאן לבין הקונפדרציה השווייצרית מתקיימים יחסים דיפלומטיים רשמיים. שווייץ תמכה בצעדים של סודאן לשחרור ההגבלות על הדרום שהסתיימו בסופו של דבר בפיצול המדינה הגדולה ביותר בשטחה באפריקה. היחסים הדו-צדדיים שבין שווייץ לסודאן הם יחסים דיפלומטיים לא היסטוריים במיוחד. שווייץ הכירה בעצמאותה של סודאן בשנת 1956 וכוננה עמה יחסים דיפלומטיים רשמיים בשנת 1960. שנה לאחר מכן פתחה שווייץ נציגות דיפלומטית בבירה ח'רטום שהפכה בהמשך לשגרירות השווייצרית בסודאן. על פי הלשכה השווייצרית המרכזית לסטטיסטיקה, בסוף שנת 2017 התגוררו בסודאן שבעים ושמונה אזרחים שווייצרים. חלקם התגוררו בסודאן למשך שנים ומחזיקים אזרחויות כפולות וחלקם נמצאים בסודאן כחלק ממשלחות של ארגונים בינלאומיים כגון האומות המאוחדות. שווייץ מיוצגת בסודאן בדרג השגרירות באמצעות שגרירות שהיא מחזיקה בח'רטום, בירת המדינה. סודאן אינה מיוצגת בשווייץ בדרג השגרירות. סודאן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. Bilateral relations Switzerland–Sudan, אתר משרד החוץ של שווייץ EMBASSY OF SWITZERLAND IN KHARTOUM, SUDAN CONSULATE GENERAL OF SUDAN IN GENEVA, SWITZERLAND
יחסי נמיביה–שווייץ

יחסי נמיביה–שווייץ הם היחסים הדיפלומטיים הרשמיים שבין רפובליקת נמיביה לבין הקונפדרציה השווייצרית. בין רפובליקת נמיביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים שבין שתי המדינות הם חמים וידידותיים ועשויים לצמוח אף יותר בעתיד. תהליך קבלת העצמאות של נמיביה שנשלטה על ידי דרום אפריקה החל משנת 1920 התרחש בז'נבה תחת הפיקוח של האומות המאוחדות ובתמיכה שווייצרית. המועצה הפדרלית של שווייץ הכירה במדינה החדשה והצעירה מיד לאחר שזו זכתה בעצמאותה בשנת 1990. נפתח משרד שיתוף פעולה שווייצרי בווינדהוק בשנת 1989 שלאחר העצמאות הפך לקונסוליה כללית. הקונסוליה נסגרה בשנת 1996 ונפתחה מחדש במאה העשרים ואחת. בסוף שנת 2015 התגוררו בנמיביה על פי הלשכה השווייצרית המרכזית לסטטיסטיקה שלוש מאות עשרים ואחת שווייצרים. בנמיביה ישנה נוכחות גדולה של תיירים שווייצרים והיא עולה מדי שנה ושנה. נמיביה אינה מיוצגת בשווייץ, הן בדרג השגרירות והן בדרג הקונסולרי. שווייץ אינה מיוצגת בנמיביה בדרג השגרירות. שווייץ מיוצגת בנמיביה בדרג הקונסולרי באמצעות קונסוליה רשמית שהיא מחזיקה בוינדהוק, בירת המדינה. Bilateral relations Switzerland–Namibia, אתר משרד החוץ של שווייץ CONSULATE GENERAL OF SWITZERLAND IN WINDHOEK, NAMIBIA
ג'ון פרקינסון

ג'ון פרקינסון (באנגלית: John Parkinson)‏ (10 בפברואר 1885 - ‏5 ביוני 1976) היה קרדיולוג אנגלי הידוע בשל תיאור תסמונת וולף–פרקינסון–וייט יחד עם הקרדיולוגים לואי וולף ופול דאדלי וייט. פרקינסון נולד ב-10 בפברואר 1885 בפולטון לה-פילד, לנקשייר שבאנגליה. הוא למד ביוניברסיטי קולג' לונדון, בבית הספר לרפואה של אוניברסיטת פרייבורג ובבית החולים המלכותי של לונדון. הוא קיבל תואר דוקטור לרפואה ב-1910 ולאחר מכן עבד כעוזרו של הקרדיולוג ג'יימס מקינזי בבית החולים בלונדון. במהלך מלחמת העולם הראשונה הוא שירת בחיל הרפואה של הצבא הבריטי, ופיקד על מרכז קרדיולוגי צבאי בעיר רואן. לאחר המלחמה הוא חזר לבית החולים בלונדון, שם התמנה למנהל מחלקת קרדיולוגיה. פרקינסון שימש גם כיועץ לבית החולים הקרדיולוגי הלאומי וכן עבד כקרדיולוג אזרחי בחיל האוויר המלכותי בין השנים 1931-1956. ב-1948 קיבל פרקינסון תואר של אביר על ידי המלך ג'ורג' השישי. ב-10 בספטמבר-1952 נפתח הקונגרס האירופאי הראשון לקרדיולוגיה בראשותו של פרקינסון. פרקינסון התחתן עם קלרה אלווין לה-ברוק, אותה פגש בזמן ששהה ברואן במלחמת העולם הראשונה. לשניים נולדו 4 בנות ובן אחד. בנו, רוברט פרקינסון, נהרג ב-1942 במהלך מבצע קרברוס במלחמת העולם השנייה כשהוא בגיל 19. פרקינסון נפטר ב-5 ביוני 1976. L. Wolff, J. Parkinson, P. D. White. "Bundle-branch block with short P-R interval in healthy young people prone to paroxysmal tachyardia." American Heart Journal, St. Louis, 1930, 5: 685. "Obituary: Sir John Parkinson". The Times. The Times Digital Archive. 8 ביוני 1976. p. 16. {{cite news}}: (עזרה) http://www.whonamedit.com/doctor.cfm/402.html "FIRST European Congress of Cardiology; opening of Congress Wednesday, September 10, 1952". Br Heart J. 15 (1): 1–7. בינואר 1953. PMC 503804. PMID 13018970. {{cite journal}}: (עזרה) ערך זה הוא קצרמר בנושא רופאים. אתם מוזמנים לתרום לוויקיפדיה ולהרחיב אותו.
ילדי קניון הזהב

ילדי קניון הזהב הוא סרט ילדים ישראלי משנת 1995 המתרחש בקניון הזהב בראשון לציון, כחלק מהליך הקידום של הקניון. את התסריט כתבו מיקי גולדנברג, יעל שטרן ודניאל אסף, שגם ביים יחד עם אושרי הילזנרט. הסרט נפתח בכיתתה של ילדה בשם שלי אשר מספרת בפני המורה ותלמידי הכיתה על בת זוגו החדשה של אביה ומתארת אותה בדמות מכשפה מרשעת. היא מספרת על כך שהיא ואחיה בורחים מהבית ומשאירים פתק לאביהם. הם עוברים הרפתקאות ובמהלכם הם תופסים זוג פושעים הבאים לפרוץ לקניון החדש שמקים אביהם. בנוסף היא מתארת בסיפורה את רצונה שאביה יהיה חבר של מיכל, אמא של שני ילדים מבית ספרה העובדת בחנות משחקים וצעצועים לילדים. בסוף הסרט נמצא כי הסיפור הוא בדיה ופרי דמיונה של שלי וכי אביה אינו המקים של הקניון אלא חשמלאי המועסק בקניון, בנוסף מתואר ניסיון התקרבותה של ריטה, בת זוגו של אביה אל שלי. שלי (אילאיל ברתנא) דין (טל גורי) מיכל (מיכל זוארץ) ריטה (מיטל דוהן) יורם (דני שגב) גנבים - צחי נוי, חן חגי "ילדי קניון הזהב", במסד הנתונים הקולנועיים IMDb (באנגלית) "ילדי קניון הזהב", באתר ספר הקולנוע הישראלי "ילדי קניון הזהב", באתר אידיבי "ילדי קניון הזהב", במסד הנתונים הקולנועיים KinoPoisk (ברוסית) "ילדי קניון הזהב", במיזם "אישים" לתיעוד היצירה הישראלית אמיר בוגן, סרטי ילדים הם ברכה? לא בקולנוע הישראלי, באתר ynet, 4 ביולי 2015 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שישה מיליון רסיסים

שישה מיליון רסיסים הוא סרט ישראלי משנת 2001, אשר היה מועמד לשמונה פרסי אופיר. הסרט מתרחש בתל אביב בשנת 1969, מאיה היא בת יחידה לזוג ניצולי שואה, אמה בעקבות הטראומה מהשואה אינה יוצאת אף פעם מביתה ואביה משתף פעולה עם רצונותיה של האם. מאיה עובדת בספרייה ואף כותבת מדי פעם. היא מפתחת זוגיות עם יונתן שגם הוא בן לניצולי שואה, מערכת היחסים נקטעת כאשר היא חווה התמוטטות עצבים ומאושפזת במוסד פסיכיאטרי. במוסד היא עוברת התקפי חרדה הקשורים לשואה, הקשר בינה לבין יונתן מתחדש כאשר מתגלה שגם אמו מאושפזת במקום. "שישה מיליון רסיסים", במסד הנתונים הקולנועיים IMDb (באנגלית) "שישה מיליון רסיסים", במסד הנתונים הקולנועיים KinoPoisk (ברוסית) "שישה מיליון רסיסים", במיזם "אישים" לתיעוד היצירה הישראלית שישה מיליון רסיסים, באתר הבמה עדי שרצר, ‏שישה מיליון רסיסים, באתר כיפה, 18 במרץ 2009 מועמד לפרס הסרט הטוב ביותר: 6 מיליון רסיסים, באתר הארץ, 6 בנובמבר 2001 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רואלד האין

רואלד האין (בנורווגית: Roald Øyen; נולד ב-12 בספטמבר 1940) הוא מנחה טלוויזיה נורווגי. האין נולד בנורווגיה, ב-1961 החל לשמש כבמאי ב-NRK, רשת השידור הציבורית של נורווגיה. בשנות השבעים עבר לתחום ההנחיה בטלוויזיה כשהגיש את תוכנית חידות הטריוויה "Bit for bit, bilde for bilde", הוא היה בתפקיד זה עד 1987. ב-1968 שיחק בסרט "Snow Treasure" המבוסס על ספר ילדים באותו שם העוסק בנורווגיה תחת הכיבוש הנאצי במלחמת העולם השנייה. ב-1994 הפיק את סרט הטלוויזיה "Beslutningen". ב-1995 הופיע בפרק של "Lille lørdag", תוכנית מערכונים של ערוץ NRK1. ב-2010 הוענק לו העיטור "King's Medal of Merit" על ידי בית המלוכה הנורווגי. ב-1963, 1980, 2001 ו-2003 הגיש את הניקוד הנורווגי באירוויזיון. ב-1968, 1972, 1984 פרשן לטלוויזיה הנורווגית את האירוויזיון. ב-1968 נישא לעיתונאית נינה בורג. רואלד האין, במסד הנתונים הקולנועיים IMDb (באנגלית) TV 2 AS, Roald Øyen fikk en knekk etter NRK-avskjeden, TV 2 (בנורווגית ספרותית) Anders Grønneberg, Roald Øyen om det dramatiske fallet: - Et under at jeg lever, Dagbladet.no, ‏2017-03-31 (בנורווגית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרין אייבשיץ-סגל

קרין אייבשיץ-סגל (נולדה ב-1979) היא מנכ"לית משותפת (יחד עם דניאל בן עטר) של אינטל ישראל וסמנכ"לית אינטל העולמי בקבוצת Design Engineering Group. קרין היא בוגרת בית הספר הריאלי העברי בחיפה ושירתה בצה"ל כמורה למתמטיקה בפנימייה הצבאית לפיקוד בחיפה. היא בעלת תואר ראשון במדעי המחשב מהטכניון. בשנת 2001 החלה לעבוד כמפתחת תוכנה באינטל. אייבשיץ-סגל התמקדה בפיתוח מוצרים, מערכות ותשתיות, כלים ותהליכים, ומילאה תפקידי ניהול במהלך עבודתה באינטל. הייתה חברה בצוות הנדסת אימות המערכת שזכה בפרס האיכות של אינטל בשנת 2016. ב-2017 התמנתה למנכ"לית מרכזי הפיתוח של אינטל ישראל וסמנכ"לית אינטל העולמי בקבוצת Manufacturing Validation Engineering. הייתה חברה בצוות הגיוון וההכלה, שזכה בפרס ההישגים D&I של אינטל לשנת 2018. בינואר 2023 מונתה למנכ"לית משותפת (יחד עם דניאל בן עטר) של אינטל ישראל. בשנת 2022, הובילה את ועדת המשנה הלאומית של ישראל להגדלת ייצוג נשים טכנולוגיות בהייטק, כחלק מהוועדה הלאומית להגדלת ההון האנושי בהיי-טק. מתגוררת בחיפה, נשואה ואם לשני ילדים. ב-2017 נבחרה על ידי מגזין G40 של גלובס לאחת מארבעים הצעירים המבטיחים של ישראל, בשנת 2019 נכללה ברשימת 50 הנשים המשפיעות של "פורבס ישראל". בשנת 2020, Global Semiconductor Alliance בחר באייבשיץ-סגל כמועמדת לפרס Rising Women of Influence, ובשנת 2021 היא נבחרה על ידי גלובס לאחת מ-50 הנשים הישראליות המשפיעות וההישגיות ביותר בישראל. מדיה וקבצים בנושא קרין אייבשיץ-סגל בוויקישיתוף קרין אייבשיץ-סגל, ברשת החברתית LinkedIn יניב הלפרין, קרין אייבשיץ-סגל מונתה למנכ"לית מרכזי הפיתוח של אינטל ישראל, באתר "אנשים ומחשבים", 13 באוגוסט 2017 קרין אייבשיץ סגל-G40 - ארבעים הצעירים המבטיחים 2017, באתר גלובס, 14 בינואר 2018 אורי ברקוביץ', ‏מנהלת מרכזי הפיתוח של אינטל בישראל מודה: "אנחנו ניצבים בפני תחרות לא פשוטה", באתר גלובס, 14 בנובמבר 2020 אלעד בלובשטיין, שבב של תקווה: מנכ"לית אינטל ישראל על שילוב נשים בתפקידי ניהול, באתר פורבס ישראל, ‏27 בספטמבר 2023 קרין אייבשיץ סגל - Dun'stec50, סרטון בערוץ "Calcalist | כלכליסט", באתר יוטיוב (אורך: 15:22) אילן גטניו, עומדים בראש: ארבעה ישראלים מונו לתפקידים בכירים באינטל, באתר ישראל היום, 5 במרץ 2017 מאיר אורבך, מנכ"לית חדשה למרכזי הפיתוח של אינטל: קרין אייבשיץ-סגל, באתר כלכליסט, 13 באוגוסט 2017 צבי קצבורג, ‏קרין אייבשיץ-סגל מונתה למנכ"לית מרכזי הפיתוח של אינטל ישראל, באתר "אנשים ומחשבים" רפאל קאהאן, מאמינה בנו: אינטל מינתה עשרה ישראלים לתפקידי סגן נשיא בחברה הגלובלית, באתר כלכליסט, 29 בדצמבר 2021 רפאל קאהאן, מנכ"ל אינטל יניב גרטי פורש; קרין אייבשיץ סגל ודניאל בן עטר יחליפו אותו, באתר כלכליסט, 9 בינואר 2023 הוועדה להגדלת ההון האנושי להייטק, באתר משרד החדשנות, המדע והטכנולוגיה קרין אייבשיץ סגל-G40 - ארבעים הצעירים המבטיחים 2017, באתר גלובס, 14 בינואר 2018 21# קרין אייבשיץ-סגל, ד"ר דורית דור, ד"ר איה סופר, באתר "פורבס ישראל" ‏Rising Woman of Influence: Karin Eibschitz-Segal, ‏Women’s Leadership Initiative 50 הנשים המשפיעות של ישראל 2021: מיכל ברוורמן בלומנשטיק וקרין אייבשיץ סגל, באתר גלובס, 1 במרץ 2021
Dance Monkey

Dance Monkey הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-10 במאי 2019, כסינגל שני מתוך המיני-אלבום The Kids Are Coming, על ידי חברות התקליטים Bad Batch רקורדס וסוני מיוזיק. השיר זכה להצלחה חסרת תקדים כאשר שהה אחד עשר שבועות בפסגת מצעד הסינגלים הבריטי, והפך לשיר הראשון בביצוע אישה שהצליח לעשות זאת. כמו כן השיר צעד מספר שיא של 30 שבועות במצעד השבועי של גלגלצ, מתוכם 10 שבועות במקום הראשון - השני שהצליח לעשות זאת אחרי "Shape of You" של הזמר אד שירן, הישג נדיר בתחנה. כמו כן, זהו השיר הראשון בתולדות המצעדים הלועזיים בישראל שדורג שנתיים ברציפות בעשירייה הפותחת במצעד השנתי (מקום 10 בשנת 2019 ומקום שלישי בשנת 2020). הווידאו-קליפ שצולם עבור השיר בבימויו של ליאם קלי וניק קוזאקיס יצא לאור ב-24 ביוני 2019. נכון לאוגוסט 2024 היו לשיר למעלה מ 2.1 מיליארד צפיות. בקליפ נראה קשיש מונשם המכונה "מיסטר טיימס", וכאשר מתחיל השיר להתנגן הוא משליך את מכונת ההנשמה ויוצא לפארק עם ידידיו - קשישים גם הם. כשהם נראים נוהגים ברכב ומשחקים. מידע על היצירה "Dance Monkey" באתר מיוזיק בריינז מידע על הסינגל "Dance Monkey" באתר מיוזיק בריינז מידע על השיר "Dance Monkey" באתר AllMusic מידע על היצירה "Dance Monkey" באתר Discogs מילות השיר "Dance Monkey" באתר Genius סרטון השיר "Dance Monkey" באתר יוטיוב מידע על הרצועה "Dance Monkey" באתר ספוטיפיי Hodgkinson, Will. "How Tones and I Went from Busking to a YouTube Sensation with Dance Monkey". The Times. ארכיון מ-13 בנובמבר 2019. נבדק ב-13 בנובמבר 2019. {{cite news}}: (עזרה) Cirisano, Tatiana (29 באוקטובר 2019). "As Lewis Capaldi Reaches Hot 100 Summit, SiriusXM & Pandora Are Testing Their Hit-Making Power". Billboard. ארכיון מ-5 בנובמבר 2019. נבדק ב-13 בנובמבר 2019. {{cite journal}}: (עזרה) Dance Monkey (באנגלית), נבדק ב-2019-10-26 Tones and I - Dance Monkey, נבדק ב-2019-10-26 TONES AND I - DANCE MONKEY (OFFICIAL VIDEO - DANCE MONKEY, נבדק ב-2019-10-26 ARIA Accreditations Documents, Dropbox (באנגלית) British Phonographic Industry Dance Monkey (באנגלית), נבדק ב-2019-09-19 Dance Monkey (Stripped) – Single (באנגלית), נבדק ב-2019-09-19
האיש שבא לקחת

האיש שבא לקחת הוא סרט קולנוע ישראלי משנת 1982, בבימויו של פרוספר פריינטה, בכיכובם של זאב רווח, יוסי וירז'נסקי, מירי זמיר, אסי דיין, מוני מושונוב ואריה מוסקונה. כמו כן, משולבים בסרט קטעים מתוך הקברט "הסטריפטיז האחרון". הסרט היווה פארסה פוליטית על רקע מצבה הכלכלי של ישראל. רגע לפני שהבורסה בתל אביב עומדת להתמוטט, מתוכננת מזימה לגנוב כסף רב במזוודת יהלומים, על ידי איש עסקים באמצעות כך שהוא ירכוש את היהלומים, ויברח מחוץ לישראל. גם אשתו זוממת לגנוב את המזוודה. עורך דינו ומאהבה של אשתו מתכננים לגנוב ממנו את הכסף. בנוסף, פושע מפריז מגיע לארץ במסווה של איש עסקים. הוא מציג עצמו כמי שמעוניין להשקיע מיליונים בבניית מוסדות בארץ, אלא שהבניינים אינם, הכספים עברו לבורסה והתנדפו, המיליונר בצרות, וגם הממשלה בצרות. לבסוף מוצא את עצמו איש העסקים המסתורי מתמודד לכנסת. Ido Rosen. "Billion dollar madness: examining the paradox of financial satire through the 1980s economic crisis in Israeli comedy films". (2022) Journal of Israeli History "האיש שבא לקחת", במסד הנתונים הקולנועיים IMDb (באנגלית) "האיש שבא לקחת", באתר ספר הקולנוע הישראלי "האיש שבא לקחת", באתר אידיבי "האיש שבא לקחת", במסד הנתונים הקולנועיים KinoPoisk (ברוסית) "האיש שבא לקחת", במיזם "אישים" לתיעוד היצירה הישראלית האיש שבא לקחת, באתר קרן הקולנוע הישראלי מ.פ., 'האיש שבא לקחת' – למסכים, דבר, 16 פברואר 1982 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
Johnny Run Away

Johnny Run Away הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-1 במרץ 2019, כסינגל ראשון מתוך המיני-אלבום The Kids Are Coming, על ידי חברת התקליטים Bad Batch רקורדס. השיר זכה בתואר פלטינה כפולה באוסטרליה. הווידאו-קליפ שצולם עבור השיר יצא לאור ב-28 בפברואר 2019. את הווידאו-קליפ ביים לוק דאנינג. מידע על הסינגל "Johnny Run Away" באתר מיוזיק בריינז מילות השיר "Johnny Run Away" באתר Genius סרטון השיר "Johnny Run Away" באתר יוטיוב Johnny Run Away (באנגלית), נבדק ב-2019-10-26 Tones and I - Johnny Run Away, נבדק ב-2019-10-26 Tones And I ‘Dance Monkey’ Holding Strong At #1 On ARIA Singles Chart, מתוך אתר sonymusic.com TONES AND I - JOHNNY RUN AWAY (OFFICIAL VIDEO), נבדק ב-2019-10-26 Johnny Run Away (באנגלית), נבדק ב-2019-09-19
Never Seen the Rain

Never Seen the Rain הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-16 ביולי 2019, כסינגל שלישי מתוך המיני-אלבום The Kids Are Coming, על ידי חברת התקליטים Bad Batch רקורדס. הווידאו-קליפ שצולם עבור השיר יצא לאור ב-24 ביוני 2019. את הווידאו-קליפ ביים ניק קוזאקיס. מידע על הסינגל "Never Seen the Rain" באתר מיוזיק בריינז מידע על היצירה "Never Seen the Rain" באתר Discogs מילות השיר "Never Seen the Rain" באתר Genius סרטון השיר "Never Seen the Rain" באתר יוטיוב Never Seen the Rain (באנגלית), נבדק ב-2019-10-26 Tones and I - Never Seen the Rain, נבדק ב-2019-10-26 TONES AND I - NEVER SEEN THE RAIN (OFFICIAL VIDEO), נבדק ב-2019-10-26 Never Seen the Rain (באנגלית), נבדק ב-2019-09-19
5 טבעות זהב

5 טבעות זהב הוא שעשועון טלוויזיה. הוא נמכר ל־13 מדינות ומשודר בישראל החל מאוקטובר 2019. השעשועון מבוסס על תוכנית המשחק ההולנדית 5 טבעות זהב (במקור ‎5 Gold Rings). השעשועון מורכב מחמישה שלבי משחק ושלב גמר. במשחק משחקים בכל פעם שני זוגות ולרשותם 5 טבעות. במרכז האולפן יש מסך LED ענק עליו מוקרנות תמונות שמהוות את השאלות, ועל אחד מהצוותים (הזוגות) ללכת ולמקם את הטבעת במקום המתאים בתמונה על פי שאלה שיקבל. (לדוגמה, יכולה להישאל שאלה כדוגמת "היכן נמצאת המדינה אירלנד?", בזמן שמוצגת מפה על הלוח, ועל המשתתף למקם את הטבעת במקום שבו הוא חושב שהמדינה נמצאת). על־פי החוקים, די שפיקסל אחד בלבד מהאזור הנכון יהיה בתוך שטח הטבעת כדי שהתשובה תיחשב נכונה. אם התשובה נכונה, הזוג מכניס לקופה שלו את סכום הכסף של אותו השלב ועובר לשלב הבא. אם התשובה אינה נכונה, מאבד הזוג את אחת הטבעות ועליו לנסות ולענות שוב על השאלה. ברגע שהזוג איבד את כל 5 הטבעות הוא מפסיק את המשחק, אלא אם הוא הצליח לעבור בהצלחה את כל 5 השלבים ואין לו לאן להתקדם יותר במשחק. לרשותו של כל זוג יש גם שני גלגלי הצלה של "החלף שאלה". ככל שמתקדמים בשלבים, סכום הכסף עולה, אך גם קוטר הטבעות קטן. אל שלב הגמר מגיעים שני הזוגות, כל אחד עם הקופה אותה צבר. הזוג שצבר יותר כסף מקבל לידיו טבעת גדולה ואת הזכות לשלוט בהחלטה מי יענה על השאלה; הזוג שצבר פחות כסף מקבל לידיו טבעת קטנה. אם יש תיקו, שני הזוגות מקבלים טבעות בגודל זהה, וההחלטה למי תהיה שליטה מתקבלת בהטלת מטבע. על המסך מוקרנת שאלה קשה במיוחד, ועל הזוג בעל השליטה לבחור אם לענות בעצמם או לתת לזוג השני לענות. אם הזוג שנבחר לענות על השאלה עונה נכון, הם זוכים בקופה שצברו והזוג השני מפסיד את כל כספו. אם הם לא עונים נכון, הם מפסידים את כל הקופה והזוג השני זוכה בקופה שצבר. הפורמט המקורי של השעשועון הוא בהולנד, ומאז נמכר ל־13 מדינות נוספות, ביניהן ישראל. "5 טבעות זהב", במסד הנתונים הקולנועיים IMDb (באנגלית) אתר התוכנית בישראל
The Kids Are Coming (שיר)

The Kids Are Coming הוא סינגל שהוקלט על ידי הזמרת האוסטרלית טונס אנד איי. השיר יצא לאור ב-16 ביולי 2019, כסינגל רביעי מתוך המיני-אלבום The Kids Are Coming, על ידי חברת התקליטים Bad Batch רקורדס. בסיקור של השיר הוא כונה ״מחשמל״. הווידאו-קליפ שצולם עבור השיר יצא לאור ב-25 בספטמבר 2019. את הווידאו-קליפ בבימויו של אלן דל ריו אורטיז. סרטון השיר "The Kids Are Coming" באתר יוטיוב The Kids Are Coming (באנגלית), נבדק ב-2019-10-26 Tones and I - The Kids Are Coming, נבדק ב-2019-10-26 https://stack.com.au/music/album-review/tones-and-i-the-kids-are-coming-ep-review/, מתוך אתר stack.com TONES AND I - THE KIDS ARE COMING (OFFICIAL VIDEO), נבדק ב-2019-10-26 The Kids Are Coming (באנגלית), נבדק ב-2019-09-19
אליינה הופמן

אליינה הופמן (באנגלית: Alaina Huffman; נולדה ב-17 באפריל 1980) היא שחקנית קנדית. מוכרת בעיקר בשל תפקידיה בתור מורין באוורס בסדרת גיבורי העל "חסינת כאב" (2007), בתור תמרה ג'והנסן (אנ') בסדרת המדע-בדיוני "סטארגייט יוניברס" (2009–2011) בתור ג'וזי סאנדס/אבאדון בסדרה "על טבעי" (2013–2014) ובשל הופעתה בתור טווילה טוויסט בסדרת המסתורין "ריברדייל" (2022–2023). נולדה בשם אליינה קאלאני (Alaina Kalanj) בוונקובר, בקולומביה הבריטית, קנדה להורים ממוצא קרואטי. עבדה כדוגמנית עד שהוריה היגרו לארצות הברית. בשנים שגרה בדאלאס, טקסס, למדה משחק ושיחקה בסרטים עצמאיים. משם עברה ללוס אנג'לס והחלה לשחק בסדרות טלוויזיה. בשנים 2003 עד 2016 הייתה נשואה לג'ון הנרי הופמן. לזוג נולדו שתי בנות, האנה וצ'ארלי-ג'יין ושני בנים, אליהו ולינקולן. ההיריון הרביעי שולב בעלילה של תמרה ג'והנסן (אנ'), הדמות שהופמן גילמה באותם חודשים בעונתה הראשונה של סדרת הטלוויזיה "סטארגייט יוניברס". מדיה וקבצים בנושא אליינה הופמן בוויקישיתוף אליינה הופמן, ברשת החברתית אקס (טוויטר) אליינה הופמן, ברשת החברתית אינסטגרם אליינה הופמן, במסד הנתונים הקולנועיים IMDb (באנגלית) אליינה הופמן, באתר AllMovie (באנגלית) Jack Hunter and the Lost Treasure of Ugarit (TV Mini Series 2008–2009) - IMDb (באנגלית), נבדק ב-20 בספטמבר 2021 {{citation}}: (עזרה) ג'ף באוצ'ר, ‘The 100’: Alaina Huffman Joins Cast For Finale Season On The CW, דדליין, ‏19 בספטמבר 2019 (באנגלית אמריקאית)
מעבורות מדינת וושינגטון

מעבורות מדינת וושינגטון (באנגלית: Washington State Ferries) הוא שירות מעבורות ציבורי במדינת וושינגטון שבארצות הברית, הפועל במסגרת מחלקת התחבורה שלה. השירות מספק תחבורה ימית ליעדים במפרץ פיוג'יט ואיי סן חואן. השירות הוא הגדול מסוגו בארצות הברית והרביעי בגודלו בעולם. בשנת 2016 השתמשו בשירותיו 24.2 מיליון נוסעים. מקורו של השירות ב"צי היתושים"(אנ'), אוסף של קווי מעבורות פרטיות מונעות בקיטור, שפעל במפרץ פיוג'יט בשלהי המאה ה-19 ותחילת המאה ה-20. בשנות השלושים נותרו מהם רק שני קווים פעילים והקו האחרון קרס בראשית שנות החמישים. אז קנה ממשל מדינת וושינגטון את נכסיו והמשיך להפעיל את המעבורות (מ-1951). הממשל התכוון להפעילן רק עד אשר ייבנו גשרים לרוחב נתיבי המים של המפרץ, אלא שהם לא נבנו לבסוף והמדינה המשיכה להפעיל את שירות המעבורות מאז ואילך. השירות כולל 13–15 קווים, שמקצתם עונתיים. אחד מהם מגיע גם ליעד בינלאומי - העיר סידני בקולומביה הבריטית שבקנדה. הקווים פוקדים עשרים תחנות עגינה שונות. הקו העמוס ביותר במערכת הוא הקו המחבר בין העיר סיאטל לבין האי ביינברידג' שממערב לה(אנ'). אורך נתיבו הוא כ-14 קילומטר ובשנת 2017 השתמשו בו 6.429 מיליון נוסעים ו-1.929 מיליון כלי רכב. בכל אחד מעשרה קווים נוספים השתמשו באותה שנה למעלה ממיליון נוסעים (מ-2 מיליון ועד 4.1 מיליון). נכון ל-2019 כלל צי המעבורות 23 כלי שיט משמונה דגמים שונים. קיבולתם היא מ-750 ועד 2,500 נוסעים ומ-64 ועד 202 כלי רכב. מהירות המעבורות היא 13 עד 20 קשר. כולן צבועות בסכמת הצביעה הירוקה-לבנה של השירות. גשרי פיקוד וכבשי העמסה קיימים בשני קצותיה של כל מעבורת, כך שהיא אינה צריכה להסתובב בצאתה מאחת מהתחנות. עד ראשית שנות ה-2000 הפעיל השירות גם מעבורות לנוסעים בלבד, שכולן הוצאו משירות. המספנה הראשית של השירות נמצאת באי ביינברידג'. מדיה וקבצים בנושא מעבורות מדינת וושינגטון בוויקישיתוף אתר האינטרנט הרשמי של מעבורות מדינת וושינגטון (באנגלית) מעבורות מדינת וושינגטון, ברשת החברתית פייסבוק מעבורות מדינת וושינגטון, ברשת החברתית אקס (טוויטר) אתר השירות מפת קווי השירות אתר אודות ההיסטוריה של השירות
פוליארני (סדרת טלוויזיה)

פוליארני (ברוסית: Полярный) היא סדרת טלוויזיה רוסית מסוגת דרמת פשע המתרחשת בעיירה מושלגת, בה מסתתר איש העולם התחתון לשעבר הנמלט מזרועות אכיפת החוק ומנסה להתחיל חיים חדשים בצפון הרחוק של רוסיה, אך משימה זו מתבררת כקשה משחשב. בסדרה מככבים מיכאיל פורצ'נקוב, יקטרינה שפיצה ואיוואן אוחלוביסטין בתפקידים הראשיים. פרק הבכורה שודר בערוץ THT ב-28 באוקטובר 2019. העונה השנייה עלתה ב-8 בנובמבר 2021. הסיפור מגולל את קורותיו של ויקטור גרומוב, גנגסטר לשעבר בכינוי ויטה הקצב. באמצע שנות ה-90 של המאה ה-20, שמו בלבד גרם לסוחרי מוסקבה לבהלה ויריביו בעסק המסוכן לשמור ממנו מרחק. אך עם הזמן פרש ויקטור ועבר לעיירה פרברית, הרחק מפקקי המטרופולין הסואן והמרדף הבלתי פוסק אחר העושר. הוא חי בחווה האקולוגית עם השור שלו, בראטן. אך האידיליה הזו מופרת על ידי ביקורו הבלתי צפוי של שותפו לשעבר של ויטיה: ארתור, שהנהיג בעבר את הארגון הפלילי שלהם. ארתור מספר על התעמולה החזקה של גורמי אכיפת החוק הפדרליים ומבקש מוויטיה להחזיק בקרן המשותפת שלהם בחשבון הבנק שלו. ויטיה בכלל לא מתלהב מהסיכון הזה, אבל אין לו זכות לסרב לארתור, מכיוון שהוא חייב לו ורק כך יוכל להימנע ממאסר. ויטיה מכניס את הקרן המשותפת לחשבון הבנק שלו ולבקשתו העקשנית של ארתור מכניס לחשבונו סיסמה שרק הוא יודע. כמה חודשים אחר כך, ויקטור מקבל את השיחה המיוחלת מארתור. ההמולה שככה. כעת הוא יכול להחזיר את הכסף. אבל בדיוק באותו הרגע, פרסה ענקית שנתלתה בכניסה לחווה נופלת על ראשו של ויטיה. אחרי שוויטיה שב להכרה, הוא מבין שהוא שכח לחלוטין את הסיסמה מחשבון הבנק. מתוך הבנה שאיש לא יאמין לו ומסיבה זו הוא מנסה לברוח. לאחר מספר ימים של נסיעה ברכב דואר, ויטיה יורד בתחנה בשם פוליארני, אי שם הרחק בצפון הרחוק של רוסיה. בפוליארני, ויקטור לוקח על עצמו את התפקיד של רובין הוד, עוזר למקומיים להילחם באי צדק, ופוגש את אהבתו. בעוד הצרות רודפות אותו גם לשם. ויקטור מוצא עצמו במאבק עם רשויות אכיפת החוק הפדרליות והשוטרת המוסקבאית, ראיסה בוריסובנה ושלטונות העיר שמגבות אותה, אלה החליטו לפתוח על אדמתו את המזבלה הגדולה באירופה. במקביל, מתפתחים שני סיפורי אהבה - ויקטור מתכונן להציע נישואין לפולינה, והברמן סלבה - לליובה, חברתה של פולינה. מיכאיל פורצ'נקוב - ויטיה הקצב איגור ז'יז'יחין - ארתור איוואן אוחלוביסטין - "בולט" יקטרינה שפיצה - פולינה יאן צפניק - ראש עיריית פוליארני קרינה זוורבה - אנג'לה סבטלנה ליסטובה פיליפ דיאצ'קוב ולדימיר יפיפאנצב אנטון בוגדנוב אתר האינטרנט הרשמי של פוליארני פוליארני, סרטונים בערוץ היוטיוב "פוליארני", במסד הנתונים הקולנועיים IMDb (באנגלית) "פוליארני", במסד הנתונים הקולנועיים KinoPoisk (ברוסית) "פוליארני" באתר kino-teatr.ru "פוליארני" באתר kinopoisk.ru